CELEX: 62011CB0227
Language: da
Date: 2012-01-19 00:00:00
Title: Sag C-227/11: Domstolens kendelse (Sjette Afdeling) af 19. januar 2012 — DHL Danzas Air & Ocean (Netherlands) BV mod Inspecteur van de Belastingdienst/Douane West, kantoor Hoofddorp Saturnusstraat (anmodning om præjudiciel afgørelse fra Rechtbank Haarlem — Nederlandene) (Artikel 104, stk. 3, i procesreglementet — den fælles toldtarif — toldpositioner — netværksanalysatorer — tarifering — retlig gyldighed af en tariferingsudtalelse fra Verdenstoldorganisationen)

28.4.2012   
            
            
               DA
            
            
               Den Europæiske Unions Tidende
            
            
               C 126/3
            
         Domstolens kendelse (Sjette Afdeling) af 19. januar 2012 — DHL Danzas Air & Ocean (Netherlands) BV mod Inspecteur van de Belastingdienst/Douane West, kantoor Hoofddorp Saturnusstraat (anmodning om præjudiciel afgørelse fra Rechtbank Haarlem — Nederlandene)
   (Sag C-227/11) (1)
   
   (Artikel 104, stk. 3, i procesreglementet - den fælles toldtarif - toldpositioner - netværksanalysatorer - tarifering - retlig gyldighed af en tariferingsudtalelse fra Verdenstoldorganisationen)
   2012/C 126/05
   Processprog: nederlandsk
   
      Den forelæggende ret
   
   Rechtbank Haarlem
   
      Parter i hovedsagen
   
   
      Sagsøger: DHL Danzas Air & Ocean (Netherlands) BV
   
      Sagsøgt: Inspecteur van de Belastingdienst/Douane West, kantoor Hoofddorp Saturnusstraat
   
      Sagens genstand
   
   Anmodning om præjudiciel afgørelse — Rechtbank Haarlem — gyldigheden af Kommissionens forordning (EF) nr. 129/2005 af 20. januar 2005 om tarifering af visse varer i den kombinerede nomenklatur og om ændring af forordning (EF) nr. 955/98 (EUT L 25, s. 37) — netværksanalysatorer
   
      Konklusion
   
   Den kombinerede nomenklatur, som er indeholdt i bilag I til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif, som ændret ved henholdsvis Kommissionens forordning (EF) nr. 1810/2004 af 7. september 2004 og ved Kommissionens forordning (EF) nr. 1719/2005 af 27. oktober 2005, skal fortolkes således, at netværksanalysatorer som de i hovedsagen omhandlede i henhold til deres importdato kan tariferes i underposition 9030 40 90 i den kombinerede nomenklatur i den affattelse, der fremgår af forordning nr. 1810/2004, eller i underposition 9030 40 00 i den kombinerede nomenklatur i den affattelse, der fremgår af forordning nr. 1719/2005, forudsat at selve formålet med disse apparater er at foretage målinger eller kontrolleringer af elektriske størrelser, hvilket det tilkommer den nationale ret at efterprøve. Er dette ikke tilfældet, skal disse apparater i henhold til deres importdato tariferes i underposition 9031 80 39 i den kombinerede nomenklatur i den affattelse, der fremgår af forordning nr. 1810/2004, eller i underposition 9031 80 38 i den kombinerede nomenklatur i den affattelse, der fremgår af forordning nr. 1719/2005.
   
      (1)  EUT C 226 af 30.7.2011.